**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2023թ. մայիսի 25-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառման օրը** | **Անուն, ազգանուն** | **Հարցի համառոտ բովանդակութ-յունը** | **Տրված հանձնարարականը** | **Արդյունքը** |
| 1 | 13.04.2023թ. | Տ.Վարդանյան («Դուստր Մարիաննա»  ՍՊԸ) | Ապրանքների՝ ՌԴ արտահանման արգելքի հետ կապված հարցերի վերաբերյալ | Հանձնարարվել է Տեսչական մարմնի սննդամթերքի անվտանգության վարչության պետի պարտականությունները կատարող Գ. Վարդանյանին` աջակցել տնտեսավարողին ՌԴ կողմից կիրառված սահմանափակումների հետևանքները վերացնելու և ԵԱՏՄ օրենսդրության պահանջները պահպանելու հարցում | Քաղաքացին ներկայացրել է արտադրական գործընթացի փուլերի մանրամասները։  Քաղաքացուն առաջարկվել է ուսումնասիրել այլ երկրների պահանջները, արտահանման համար դիտարկել նաև այլ ուղղություններ։ |
| 2 | 02.05.2023թ | Ն. Խաչատրյան  («Ագրոտեխ»  ՍՊԸ) | Պարարտանյութերի ներմուծման հետ կապված խնդիրների վերաբերյալ | Հանձնարարվել է Տեսչական մարմնի բուսասանիտարիայի վարչության պետ Ա. Նիկոյանին` հնարավորինս սեղմ ժամկետում համապատասխանող ապրանքատեսակների համար տրամադրել ներմուծման եզրակացություն, միաժամանակ, հետագայում հարցը կազմակերպել այնպես, որպեսզի տնտեսավարողները ստիպված չլինեն հավելյալ ռեսուրսներ ծախսել։ | Քաղաքացին ներկայացրել է պեստիցիդների և պարարտանյութերի ներմուծման օրենսդրական կարգավորումներին վերաբերող հարցեր, մանրամասնորեն քննարկվել են հարցի լուծման ուղիները, պեստիցիդների ներմուծման եզրակացությունների համար սահմանված ժամկետին վերաբերող հարցեր, օրինակներ արտերկրի փորձից։  Քաղաքացուն պարզաբանվել է, որ Տեսչական մարմնի կողմից գործողությունները կատարվում են հնարավորինս սեղմ ժամկետում, և առաջիկայում նախատեսվում է գործընթացն իրականացնել <<Մեկ պատուհանի>> միջով առավելագույն սեղմ ժամկետում։  Քաղաքացին շնորհակալություն է հայտնել արդյունավետ համագործակցության համար։ |
| 3 | 15.05.2023թ. | Հ. Գրիգորյան  («Հասկ» ՍՊԸ) | Ներմուծված ապրանքի հետ կապված խնդիրների վերաբերյալ | Հանձնարարվել է Տեսչական մարմնի սահմանային հսկիչ կետերի համակարգման բաժնի պետ Ա. Մամիկոնյանին՝ քննարկված հարցերը պահել ուշադրության կենտրոնում, ուսումնասիրել և ներկայացնել արտադրող կազմակերպության կողմից տնտեսավարողների համար խոչընդոտներ ստեղծելու դեպքերը, սահմանված կարգով նախաձեռնել համապատասխան գործընթաց։ | Քաղաքացին ներկայացրել է նմուշառմանը և լաբորատոր փորձաքննություններին վերաբերող հարցեր։  Մանրամասնորեն քննարկվել են գործընթացի փուլերը և հնարավոր խոչընդոտները, օրենսդրական կարգավորումները և այլ հարցեր։  Քաղաքացին շնորհակալություն է հայտնել արդյունավետ համագործակցության համար։ |
| 4 | 18.05.2023թ. | Մ. Գաբրիելյան  («Մեդիսար» ՍՊԸ) | Ապրանքների մաքսազերծման վերաբերյալ | Հանձնարարվել է Տեսչական մարմնի սահմանային հսկիչ կետերի համակարգման բաժնի պետ Ա. Մամիկոնյանին՝ քննարկված հարցը պահել ուշադրության կենտրոնում, ուսումնասիրել ՀՀ-ում ԵԱՏՄ օրենսդրական պահանջների կիրառման խոչընդոտները, սահմանված կարգով նախաձեռնել համապատասխան գործընթաց։ | Քաղաքացին ներկայացրել է ԵՄ-ից ՀՀ տարածք ներմուծված նյութի մաքսազերծման հետ կապված խնդիրները։  Մանրամասնորեն քննարկվել են գործընթացի փուլերը և հնարավոր խոչընդոտները, օրենսդրական կարգավորումները և այլ հարցեր։ |
| 5 | 18.05.2023թ. | Ա. Հակոբյան  («Մսամթերքի նոր աշխարհ» ՍՊԸ) | Սպանդանոցային մորթի հետ կապված խնդիրների վերաբերյալ | Քաղաքացին չի ներկայացել ընդունելությանը և նախապես տեղեկացրել է այդ մասին։ | Քաղաքացին չի ներկայացել ընդունելությանը, կազմվել է տեղեկանք |
| 6 | 23.05.2023թ. | Կարեն Խաչատրյան | Աշխատանքի ընդունվելու վերաբերյալ | Հանձնարարվել է Տեսչական մարմնի իրավական աջակցության և փաստաթղթաշրջանառության վարչության պետ Մ. Երիցյանին` անհրաժեշտության դեպքում քաղաքացուն տրամադրել տեղեկատվություն Տեսչական մարմնում աշխատանքի անցնելու պայմանների և գործող կարգի մասին | Քաղաքացուն պարզաբանվել է, որ Տեսչական մարմնում գործում է քաղաքացիական ծառայության համակարգը, և թափուր պաշտոնները համալրվում են մրցութային կարգով։ Առաջարկվել է հետևել Տեսչական մարմնի պաշտոնական կայքի հրապարակումներին և թափուր պաշտոնի պահանջներին համապատասխանելու դեպքում դիմել մրցույթին մասնակցելու համար |